Ambrose Bierce

Ambrose Gwinnett Bierce (24 a viz Mezheven 1842 – e-tro 1914) a oa ur skrivagner stadunanat, unan eus kazetennerren bennañ Stadoù-Unanet AmerikaGrenander, 1971, p. 10. hag unan eus prienterien gentañ ar skrivañ istorioù faltazi realour. A-fet istorioù skrijus ez eo bet lakaet e-par da Edgar Allan Poe hag Howard Phillips Lovecraft. Evit a sell ouzh e flemmskridoù ez eo bet lakaet a-live gant Juvenal, Voltaire ha Swift. Ur barzh hag ur fablennour eo bet A. Bierce ivez.

E 1980, e oberenn The Devil's Dictionary ("Geriadur an diaoul", 1881-1906]]) zo bet lakaet e-touez ar 100 pennoberenn e lennegezh SUA Franklin Library 100 Greatest Masterpieces of American Literature ..
An istor berr An Occurrence at Owl Creek Bridge ("Un darvoudenn en Owl Creek Bridge", 1890) a voe lakaet da "unan eus an istorioù brudetañ hag embannet an aliesañ e dastumadoù" Joseph Palmisano : Short Story Criticism, levrenn 12 ; Farmington Hills : Gale, 2004, p. 2 . hag an danevell Tales of Soldiers and Civilians ("Istorioù soudarded ha nann-soudarded", 1891) a voe listennet er 100 levr stadunanat levezonus bet moullet a-raok 1900 A-stroll : One hundred influential American books printed before 1900 ; New York : Grolier Club, 1947, p. 124..

E 1913 e skrivas Ambrose Bierce en ul lizher e oa o vont da Vec'hiko evit dastum war-eeun ditouroù diwar-benn ar Revolución mexicana (1910-1917) S. T. Joshi & David E. Schultz : A Much Misunderstood Man – Selected Letters of Ambrose Bierce ; Colombus : Ohio University Press, 2003, pp. 244-246 .. Mont a reas, ha biken n'eus bet klevet nevez dioutañ.

 Buhez
D'ar 24 a viz Mezheven 1842 e voe ganet Ambrose Bierce e Meighs County (Ohio), dekvet bugel diwar trizek ha pempvet mab da Varcus Aurelius Bierce (1799-1876) hag e bried Laura SherwoodFloyd, 1999, p. 18.Gale, 2001, p. 31.. Saozon e oa e hendadoù, a erruas en Amerika dre zivroadeg ar Buritaned etre 1620 ha 1640Morris, 1996, p. 19.. Un diskennadez eus William Bradford, gouarnour Plymouth e oa ar vammMorris, 1996, p. 20. Unan eus e eontred e oa ar jeneral Lucius Verus Bierce (1801-1876), a stourmas war harzoù Kanada er Patriot War (1838) ha diwezhatoc'h e Brezel diabarzh Stadoù-Unanet Amerika Akron Evening Times, 30 Ebrel 1919..

Paour met lennek e oa an tiegezh, tud Ambrose a lakaas ennañ an itik d'al levrioù ha d'ar skrivañFloyd, 1999, p. 18.. Goude Meighs County e voe desavet e Kosciusko County (Indiana), ma'z eas er skol eil-derez. D'e 15 vloz e kuitaas e dud da vont da zeskard en un ti-moullañ a embanne ur gazetenn enepsklavour, an Northern Indianan.

 Soudard 
E-pad ur prantad berr e voe Ambrose Bierce  gant e studi en Ensavadur Milourel Kentucky (Kentucky Military Institute) e Lyndon ; 19 vloaz e oa pa voe distrujet an Ensavadur gant un tan-gwall e 1860Bleiler, 1964, pennad-digeriñ. Pa darzhas ar Brezel diabarzh e miz Ebrel 1861 e lakaas e anv en 9th Indiana Infantry Regiment ; kaset e voe da Virginia da stourm, ma voe meneget er c'hazetennoù peogwir en doa saveteet e-kerzh un tan-gwall ur c'hamalad gloazet, kement-se en Emgann Rich Mountain (11/07/1861). E miz Ebrel 1862, oadet a 20 vloaz, e stourmas en Emgann Shiloh (Tennessee) ; ken euzhus e kavas ma skrivas meur a wech diwar-benn an darvoud What I Saw of Shiloh.

E miz Ebrel 1863 e voe anvet da First lieutenant, ar renk a-raok Captain ; ur garg a venteour en doe dindan urzhioù ar c'horonal William B. Hazen : sevel kartennoù danvezioù tachennoù-emgann Paul Fatout : Ambrose Bierce, Civil War Topographer. A-drugarez d'e ampartiz e kavas skor jeneraled brudet, Sherman en o zouez, evit klask mont da studiañ en United States Military Academy e West Point (New York), met d'ar 27 a viz Mezheven 1864 e tapas ur boled en e benn en Emgann Kennesaw Mountain (Georgia) ; an nemorant eus an hañvezh a dremenas en aotread betek distreiñ d'an emgann e miz Gwengolo.
E miz Genver 1865 e tilezas e garg hag an arme en abeg ma kendalc'he da vezevenniñ ha da semplañ abalamour d'e benn gloazet The Civil War., ar pezh a zeuas ouzhpenn d'ar berranal a c'houzañve abaoe e vugaleajFloyd, 1999, pp. 19-20. 

Goude kuitaet an arme ec'h eas Ambrose Bierce da wazer an Teñzor Stad en Alabama, hogen distreiñ davet William B. Hazen, aet da jeneral da neuze, evit ensellout postoù an arme e tiriadoù amerindian ar Plaenennoù Bras, o sevel kartennoù anezho en ur veajiñ a Reter da Gornaoueg eus Omaha (Nebraska) da San Francisco (Kalifornia). Pa voent erru e penn ar veaj e 1867 e voe deroet da A. Bierce ar breved Major (a-us da Gaptain, dindan Lieutenant colonel). Kuitaat da vat an arme a reas goude-se.

 Kazetenner 
E-pad pemp bloaz e chomas Ambrose Bierce e San Francisco, ma labouras en U. S. Mint, ar servij stadel a fard ar pezhioù-moneiz.

Brud a c'hounezas eno dre ar pennadoù a skrivas evit meur a gazetenn : Overland Monthly, The Argonaut, The Californian, The San Francisco Examiner, The San Francisco News Letter ha The Wasp. Un dibab pennadoù diwar e zorn e The San Francisco News Letter war dachenn an torfedoù a voe entoueziet en teskad True Crime embannet gant al Library of America ("Levraoueg Amerika") Unraveling the mysteries of San Francisco with the writer who brought Ambrose Bierce back to life..

E miz Kerzu 1871 e timezas Ambrose Bierce da Vary Ellen Day ; tri bugel o doe.

Bloaz goude, oadet a 30 vloaz, ec'h eas da Vro-Saoz, ma vevas e-pad tri bloaz. Eno e savas pennadoù evit ar gelaouenn flemmus Fun hag e Londrez e 1873 e teuas e levr kentañ a-zindan ar wask, The Fiend's Delight ("Plijadur an droukspered") ; dindan an anv-pluenn « Dod Grile » e voe embannet ar c'hendastumad-se eus e bennadoù evit FunJoshi & Schultz, 2003, p. 8 ; Morris, 1996, p. 143..

E 1875 e tistroas ar c'hazetenner da San Francisco. Pevar bloaz goude, e 1879, ec'h eas da Rockerville ha Deadwood, e Tiriad an DakotaTiriad an Amerindianed Sioux Dakota e gwirionez, su Saskatchewan ha norzh North Dakota hiziv., ma voe merour evit un embregerezh mengleuziañ staliet e New York ; freuz-stal a reas an embregerezh-se, hag Ambrose Bierce a zistroas da Galifornia da genderc'hel gant e vicher kazetenner e San Francisco.

Adalek ar 1 a viz Genver 1881 betek an 11 a viz Gwengolo 1885 e voe Ambrose Bierce rener an embann e The Wasp, ma voulc'has ur stirad bilhedoù anvet Prattle ("Fistilherezh"). D'ar mare-se ivez e troas da unan eus skriverien ha bleinskridourien roeliek kentañ The San Francisco Examiner perc'hennet gant ar 
chevañsour William Randolph Hearst (1863-1951)Floyd, 1999, p. 18., ar pezh a lakaas anezhañ da unan eus kazetennerien bennañ aod kornôgel SUA. Betek 1909 e skrivas evit kazetennoù perc'hennet gant W. R. Hearst.

E 1888 e dispartias diouzh Mary E. Day, a oa o sellet ur gwaz all, hervez ar c'hazetenner.

E 1896 e tiskouezas A. Bierce pegen divreinus e oa. An embregerezhioù Union Pacific Railroad ha Central Pacific Railroad o doa bet digant gouarnamant SUA ur mell amprest (130 milion a zollaroù, da lavarout eo tremen 5 milmilion a zollaroù hiziv) war gampi izel evit sevel al linenn-houarn gentañ a-hed  km etre Council Bluff (Iowa) hag Oakland Long Wharf (Kalifornia). Unan eus pennoù Central Pacific, Collis P. Huntington, a gendrec'has un ezel eus Kendalc'h ar Stadoù-Unanet da sevel ul lezenn hag a ezdalc'hfe an daou embregerezh da resteurel an amprest, a vefe lakaet e pleustr dre guzh hag hep na vefe embannet en un doare foran.
E miz Genver 1896, W. R. Hearst a gasas Ambrose Bierce da Washington, D.C. evit skoilhañ an trucherezh-se. Pan erruas ar c'hazetenner en em gavas dirak Huntington, a oa kounnaret hag a c'houlennas outañ petra e oa e briz evit tevel ; er c'hazetennoù e voe embannet respont Bierce : « My price is one hundred thirty million dollars. If, when you are ready to pay, I happen to be out of town, you may hand it over to my friend, the Treasurer of the United States. ("$130 milion eo ma friz. Mard on e-maez kêr pa viot prest da baeañ, gallout a rit o reiñ da'm mignon, teñzorer ar Stadoù-Unanet.")<ref> Salvador A. Ramirez : A Clash of Titans : Ambrose Bierce, Collis Hintington, an the 1896 fight to refund the Central Pacific's debt to the federal government, 2010 .</ref>.
Ken fuloret e voe lennerien pennadoù Ambrose Bierce ma voe nac'het an danvez lezenn.
E miz Du e tistroas ar c'hazetenner da Galifornia.
Ti bloaz goude, e 1899, e tistroas da Washington, D.C., hag eno e chomas betek e steuzidigezh DC Writers' Homes..

Alies e savas reuz abalamour da bennadoù Ambrose Bierce, pa blije dezhañ bezañ flemmus e-keñver kevredigezh e amzer ; meur a wech e savas trouz en abeg d'e skridoù, ar pezh a nec'he W. R. Hearst. Unan eus an degouezhioù-se a c'hoarvezas war-lerc'h drouklazh ar prezidant William McKinley d'ar 14 a viz Gengolo 1901 : A. Bierce en doa skrivet e 1900 ur varzhoneg diwar-benn drouklazh William Goebel, gouarnour Kentucky, a voe troet gant enebourien Hearst en un tabut bras. P'en doa skrivet ar varzhoneg-se e felle d'ar barzh esteurel mantr hag aon an holl dud en Amerika, hogen par d'un diougan e voe lakaet gant an dud :

The bullet that pierced Goebel's breast
Can not be found in all the West;
Good reason, it is speeding here
To stretch McKinley on his bier.Ar boled a doullas bruched Goebel
Na c'haller ket kavout er C'hornôg a-bezh ;
Gant gwir abeg, emañ o frizañ amañ
Evit astenn McKinley war e arched.
Tamallet e voe da W. R. Hearst bezañ galvet da zrouklazh ar prezidant. Kement a reuz a savas ma tilezas klask bezañ prezidant d'e dro, met mirout Ambrose Bierce en e gazetennoù a reasMorris, 1996, pp. 236-237..

E 1904 e torras A. Bierce e zimez, bloaz a-raok ma yafe Mary d'an Anaon.

 Skrivagner 
A-hed e vuhez e voe brudetoc'h Ambrose Bierce evel kazetenner eget evel skrivagner. Etre 1888 ha 1891 e skivas an istorioù a blijas ar muiañ d'an dudGrenander, 1971, p. 55.. Meur a wech en e oberennoù lennegel e pouezas war ar fed ma ne c'heller ket anavezout ar pezh na c'heller ket arnodiñ ha muzuliañ, neuze ne c'heller ket sklêrijenniñ holl gevrinoù an hollved dre e furchal. Alies ivez e savas a-enep da zoueegezh Jezuz Nazaret hag e pledas gant diskianterezh ar marv. 

Ken don e oa sanket ennañ an traoù euzhus en devoa gwelet er Brezel diabarzh ma skivas diwar o fenn en istorioù evel An Occurrence at Owl Creek Bridge, A Horseman in the Sky, One of the Missing ha Chickamauga. En un doare gwirheñvel-kenañ e skrivas 25 istor diwar-benn ar brezel, a zo bet lakaet da vrasañ teul a-enep ar brezel el lennegezh amerikan.
Betek diwezh e vuhez e savaas kounnar ennañ bewech ma kleve kanañ enor ha klod ar brezel gant tud na oant biskoazh bet war un dachenn-emgann Adriana Teodorescu : Death – Representations in Literature – Forms and Theories ; Cambridge : Cambridge Scholars Publishing, 2015, p. 143 ..

Istorioù euzh ha spont a zeuas ivez a-zindan pluenn Ambrose Bierce, a zo bet lakaet da unan eus difraoster al luskad a anver "euzh bredoniel" (psychological horror) Stephen Jones & Kim Newman : Horror : The 100 Best Books ; Philadelphia : Running Press, 1993 ..
Ouzhpenn da istorioù brezel ha spont e skrivas meur a levr barzhoniezh ha fablennoù (Fantastic Fables, 1899).

Unan eus oberennoù brudetañ Ambrose Bierce eo The Devil's Dictionary, a zo bet pennadoù kazetennoù a-raok bezañ embannet e stumm ul levr e 1906 dindan an titl The Cynic's Word Book. Fentus-meurbet eo ar geriadur-se, a zo penngerioù termenet en un doare flemmus, ha daousteriek alies. Setu amañ ur skouer :
PALACE, n. A fine and costly residence, particularly that of a great official. The residence of a high dignitary of the Christian Church is called a palace; that of the Founder of his religion was known as a field, or wayside. There is progress.PALEZ, a.-k. Un annez kaer ha ker, hini ur pennadurezh meur pergen. Ur palez a reer eus annez un uheliad en Iliz kristen ; ur park pe ribl un hent e oa hini Diazezer e relijion. Araokaat zo.

Ar romantour ha skridvarnour William Dean Howells (1837-1920) a zisklêrias e oa Ambrose Bierce unan eus tri skrivagner pennañ SUA. Pa glevas kement-se, A. Bierce a respontas, gant e dro-spered boas : « Sur on ez eo an ao. Howells an daou all. »McWilliams, 1967, p. 219..

 Steuzidigezh 
E miz Here 1913, hag eñ oadet a 71 vloaz, Ambrose Bierce a guitaas Washington, D.C., evit mont da adwelout an tachennoù-emgann ma oa bet er Brezel diabarzh. E miz Kerzu en doa treuzet Louiziana ha Texas, ma erruas en El Paso. Eno e treuzas an harzoù da vont da Vec'hiko, a oa e kreiz emsavadegoù an Dispac'h. E Ciudad Juárez ec'h eas da arvester en arme Pancho Villa, ha dre-se e voe test en Emgann Terra Blanca e miz Du 1913McWilliams, 1967, pp. 324-325.. Michael Varhola : Texas Confidential ; Cincinnati : Clerisy Press, 2011, p. 176 ..
Betek Chihuahua gant arme Pancho Villa ec'h eas A. Bierce, a skrivas eno an testeni diwezhañ eus e vuhez : ul lizher d'ur vignonez dezhi, ar gazetennerez Blanche Partington (1866-1951) e Kalifornia. « Evit va c'heloù, warc'hoazh ec'h in kuit ac'hann war-zu n'ouzon ket pelec'h. ».

Den ne glevas anv anezhañ goude-se, ha den ne oar diwar-benn planedenn Ambrose Bierce e dibenn e vuhez.

Fetisoc'h eo ar c'hevrin pa ouzer e skrivas en unan eus e lizheroù diwezhañ, d'e nizez Lora :

« Good-bye. If you hear of my being stood up against a Mexican stone wall and shot to rags, please know that I think it is a pretty good way to depart this life. It beats old age, disease, or falling down the cellar stairs. To be a Gringo in Mexico—ah, that is euthanasia! » Ambrose Bierce Bids Farewell to his Niece Lora.
« Kenavo. Mar klevit ez on bet lakaet em sav ouzh ur voger vein vec'hikan ha fuzuilhet a-c'hriñsennoù, me ho ped da c'houzout e kav din ez eo un doare dereat a-walc'h da guitaat ar vuhez-mañ. Dreist eo d'ar gozhni, d'ar c'hleñved, pe d'ul lamm e diri ar c'halatrez. Bezañ ur gringo e Mec'hiko – ah, setu a zo eutanaziezh ! »

An enklasker stadunanat Joe Nickell (1944-2025) avat a verkas n'eo biskoazh bet kavet al lizher d'ar gazetennerez, ur c'harned d'he sekretour hepken zo bet. Hervez B. Partington, Ambrose Bierce en doa kuzhet a-ratozh al lec'h m'edo o vont, kostez Grand Canyon (Arizona) ma en em lazhasNIckell, 1991, p. 28..

Un enklask a voe graet e Mec'hiko gant servijoù koñsuldi SUA eno. Un nebeud soudarded eus arme Pancho Villa a voe aterset, met dislavarus e voe o respontoù. Penn sturvod arme-zouar ar Stadoù-Unanet a yeas e darempred gant kannad P. Villa en SUA, a enklaskas ivez ; e miz Genver 1914 e vije bet gwelet Ambrose Bierce da ziwezhañ, e Chihuahua Friedrich Katz : The Life and Times of Pancho Villa ; Stanford : Stanford University Press, 1998, p. 865 ..

Hervez ar vrud hengounel e korn-bro Sierra Mojada (Coahuila), bet dastumet gant ar beleg James Lienert, e vije bet tamallet da Ambrose Bierce bezañ ur spier ha fuzuilhet e vije bet e bered kêr gant aduidi an diktatour Victoriano Huerta, a oa er galloud d'ar mare-se (18/02/1913 –15/07/1914). Ur bez e koun ar skrivagner a voe staliet gant J. Lienert er vered-se Priest erects Bierce gravestone in Sierra Mojada, Mexico..

 Hêrezh 
Un dudenn eo bet Ambrose Bierce e tremen 50 oberenn : istorioù berr, romantoù, bannoù-treset, pezhioù-c'hoari, abadennoù skinwel ha filmoù sinema, abalamour d'e liammoù gant pennoù brudet evel W. R. Hearst ha Jack London, hag ivez en abeg d'e steuzidigezh kevrinus.

Sinema
Filmoù a voe graet diwar An Occurrence at Owl Creek Bridge : unan mut e 1929, The Bridge, sevenet gant Charles Vidor hag unan gwenn-ha-du e galleg anvet La Rivière du Hibou (Robert Enrico, 1961).
E 1999 e teuas er-maez ur film berr (45 munutenn), anvet Ah! Silenciosa, diwar-benn darvoudoù An Occurrence at Owl Creek Bridge ha steuzidigezh Ambrose Bierce Internet Movie Database..
Ur film euzh ha spont zoken a voe sevenet e 2000 diwar beaj A. Bierce da Vec'hiko hag e steuzidigezh eno, ur sunerez-gwad ar penndudenn anezhañ : From Dusk Till Dawn 3: The Hangman's Daughter Internet Movie Database..

Lennegezh
En e romant The Old Gringo (1985), ar skrivagner mec'hikan Carlos Fuentes (1928-2012) a bledas gant steuzidigezh Ambrose Bierce ; ur film anvet Old Gringo a voe sevenet e 1989 gant Luis Puenzo Internet Movie Database..
Ambrose Bierce eo penntudenn ur stirad romantoù anvet The Ambrose Bierce Series, 5 levrenn ennañ, a voe skrivet gant an oberour stadunanat Oakley Maxwell Halls (1920-2008) hag embannet adalek 1998 betek 2005.
Diwar-benn ar steuzidigezh, an oberour saoz-ha-stadunanat Gerald Kersh (1912-1968) a embannas e miz Kerzu  1957 er gazetenn The Saturday Evening Post un istor berr anvet The Oxoxoco Bottle, a voe lakaet en e deskad Men Without Bones and Other Haunting Inhabitants hag adembannet meur a wechISBN : 978-1-5154-2673-8..
Ur romant istorel faltaziek, The Assassination of Ambrose Bierce: A Love Story, skrivet gant Don Swaim (diazezer al lec'hienn The Ambrose Bierce Site) a voe embannet e 2016.

Skinwel
Div wech e voe azasaet an istor berr Eyes of the Panther (1897) ouzh ar skinwel, e 2007 hag e 2009.

Sonerezh
Ar sonaozour stadunanat Rodney Waschka II (*1958) a aozas ur c'hoarigan anvet Saint Ambrose (1988-2000) a zo diazezet war buhez Ambrose Bierce Rodney Waschka II..
Ur c'hoarigan all, bet aozet gant David Lang (*1957) hag anvet The Difficulty of Crossing a Field diwar un istor heñvelanvet skrivet gant A. Bierce, a voe c'hoariet e San Francisco e 2002 David Lang..

 Oberennoù 
 Levrioù, a-raok ar steuzidigezh 
 The Fiend's Delight (sinet "Dod Grile"), 1873 ; istorioù, flemmskridoù, pennadoù kazetennerezh ha barzhonegoù.
 Nuggets and Dust Panned Out in California (sinet "Dod Grile" ivez), 1873 ; istorioù, flemmskridoù, pennadoù kazetennerezh ha flemmganigoùFlemmganig : ur varzhoneg verr flemmus ha, dre astenn ar ster, ul lavarenn grenn ha flemmus, ur flemmadenn..
 Cobwebs from an Empty Skull (sinet "Dod Grile" c'hoazh), 1874 ; istorioù, fablennoù ha pennadoù kazetennerezh.
 The Dance of Death (sinet "William Herman" ha skrivet a-gevret gant Thomas A. Harcourt), 1877) ; flemmskridoù.
 Map of the Black Hills Region, Showing the Gold Mining District and the Seat of the Indian War, 1877 ; kartenn lec'hiadurezh.
 Tales of Soldiers and Civilians, 1891 ; istorioù.
 The Monk and the Hangman's Daughter (a-gevret gant Adolphe Danziger De Castro), 1892 ; romant troet diwar an alamaneg (Der Mönch von Berchtesgaden gant Richard Voss, 1891).
 Black Beetles in Amber, 1892) ; barzhonegoù.
 Can Such Things Be?, 1893 ; istorioù.
 How Blind Is He, e-tro 1896 ; barzhonegoù.
 Fantastic Fables, 1899 ; fablennoù.
 Shapes of Clay, 1903 ; barzhonegoù.
 The Cynic's Word Book, 1906 (kentañ stumm The Devil's Dictionary) ; flemmskridoù.
 A Son of the Gods hag A Horseman in the Sky, 1907 ; istorioù.
 Write It Right: A Little Blacklist of Literary Faults, 1909 ; evezhiadennoù diwar-benn an doare reizh da implijout gerioù e saozneg.
 The Shadow on the Dial and Other Essays, 1909 ; torkad pennadoù kazetennerezh.
 The Collected Works of Ambrose Bierce, 1909–1912 :
 I : Ashes of the Beacon ;
 II : In the Midst of Life : Tales of Soldiers and Civilians ;
 III : Can Such Things Be? ;
 IV : Shapes of Clay ;
 V : Black Beetles in Amber ;
 VI : The Monk and the Hangman's Daughter – Fantastic Fables ;
 VII : The Devil's Dictionary ;
 VIII : Negligible Tales – On with the Dance – Epigrams ;
 IX : Tangential Views ;
 X : The Opinionator ;
 XI : Antepenultimata ;
 XII : In Motley.

 Levrioù dalif 
Faltazi
 My Favorite Murder, 1916.
 A Horseman in the Sky – A Watcher by the Dead – The Man and the Snake, 1920.
 Ten Tales, 1925.
 Fantastic Debunking Fables, 1926.
 An Occurrence at Owl Creek Bridge and Other Stories, e-tro 1926.
 The Horseman in the Sky and Other Stories, e-tro 1926.
 Tales of Ghouls and Ghosts, e-tro 1927.
 Tales of Haunted Houses, e-tro 1927.
 My Favorite Murder and Other Stories, e-tro 1927.
 Ghost and Horror Stories, 1964.
 The Complete Short Stories of Ambrose Bierce, 1970.
 The Stories and Fables of Ambrose Bierce, 1977.
 For the Ahkoond, 1980.
 A Horseman in the Sky, 1983.
 One of the Missing – Tales of the War Between the States, 1991.
 Civil War Stories, 1994.
 An Occurrence at Owl Creek Bridge and Other Stories, 1995.
 The Moonlit Road and Other Ghost and Horror Stories, 1998.
 A Deoderizer of Dead Dogs, 1998.
 The Collected Fables of Ambrose Bierce, 2000.
 The Short Fiction of Ambrose Bierce: A Comprehensive Edition (3 levrenn), 2006.
 Ambrose Bierce: Masters of the Weird Tale, 2013.

Flemmskridoù
 Extraordinary Opinions on Commonplace Subjects, e-tro 1927.
 A Cynic Looks at Life, e-tro 1927.
 The Sardonic Humor of Ambrose Bierce, 1963.
 The Fall of the Republic and Other Political Satires, 2000.

Barzhonegoù
 An Invocation, 1928.
 The Lion and the Lamb, 1939.
 A Vision of Doom – Poems by Ambrose Bierce , 1980.
 Poems of Ambrose Bierce, 1995.

Kazetennerezh
 Selections from Prattle, 1936.
 The Ambrose Bierce Satanic Reader, 1968.
 Skepticism and Dissent – Selected Journalism from 1898 to 1901, 1980.

Emvuhezskridoù
 Iconoclastic Memories of the Civil War: Bits of Autobiography, e-tro 1927.
 Battle Sketches, 1930.
 A Sole Survivor: Bits of Autobiography, 1998.

Torkadoù liesseurt
 The Collected Writings of Ambrose Bierce, 1946.
 Ambrose Bierce's Civil War, 1956.
 The Devil's Advocate: An Ambrose Bierce Reader, 1987.
 An Occurrence at Owl Creek Bridge and Selected Works, 1991.
 Shadows of Blue and Gray: The Civil War Writings of Ambrose Bierce, 2002.
 Phantoms of a Blood-Stained Period: The Complete Civil War Writings of Ambrose Bierce, 2002.
 Ambrose Bierce: The Devil's Dictionary, Tales, and Memoirs, 2011.
 Collected Essays and Journalism :
 1 : 1867–1869, 2022.
 2 : 1869–1870, 2022.
 3 : 1870–1871, 2022.
 4 : 1871–1872, 2022.
 5: 1872–1873, 2022.
 6: 1873–1874, 2023.
 7: 1874–1875, 2023.
 8: 1875–1876, 2023.
 9: 1877–1878, 2023.
 10: 1878–1880, 2023.
 11: 1881, 2023.
 12: 1882, 2023.
 13: 1883, 2023.
 14: 1833–1884, 2023.
 15: 1884–1885, 2023.
 16: 1885, 2023.
 17: 1886, 2023.

Lizheroù
 Containing Four Ambrose Bierce Letters 1921.
 The Letters of Ambrose Bierce, 1922.
 Twenty-one Letters of Ambrose Bierce, 1922.
 A Letter and a Likeness, 1926.
 Battlefields and Ghosts, 1931.
 Ambrose Bierce: "My Dear Rearden": a Letter., 1997.
 A Much Misunderstood Man: Selected Letters of Ambrose Bierce, 2003.
 My Dear Mac: Three Letters, 2006.

 Istorioù berr 
Klaz skidoù berr zo diwar pluenn Ambrose Bierce : 246 istor berr, 846 fablenn ha tremen 300 istor fentus.
Brezel
 Killed at Resaca, 1887.
 One of the Missing, 1888.
 A Tough Tussle, 1888.
 A Horseman in the Sky, 1889.
 An Occurrence at Owl Creek Bridge, 1890.

Istorioù dreistnatur
 A Psychological Shipwreck, 1879.
 An Inhabitant of Carcosa, 1886.
 An Unfinished Race, 1888.
 One of Twins, 1888.
 The Spook House, 1889.
 The Man and the Snake, 1890.
 The Realm of the Unreal, 1890.
 The Middle Toe of the Right Foot, 1890.
 The Boarded Window, 1891.
 The Death of Halpin Frayser, 1891.
 The Secret of Macarger's Gulch, 1891.
 John Bartine's Watch, 1893.
 The Eyes of the Panther, 1897.
 The Moonlit Road, 1907.
 Beyond the Wall, 1907.

Skiant-faltazi
 The Damned Thing, 1893.
 Moxon's Master, 1899.

 Levrlennadur 
Gant Ambrose Bierce
  The Devil's Dictionary, en-linenn e Wikisource.
  Le Dictionnaire du Diable ; Paris : Rivages, 1989 
  The Short Fiction of Ambrose Bierce: A Comprehensive Edition (3 levrenn) ; Knoxville: University of Tennessee Press, 2006 (ISBN 978-1-57233-536-3, 978-1-57233-537-0 ha 978-1-57233-538-7).
  The Civil War Short Stories of Ambrose Bierce ; Winnipeg : Bison Books, 1988 .
  The complete short stories of Ambrose Bierce : New York : Doubleday, 1970 .
  Everett F. Bleiler : Ghost and Horror Stories of Ambrose Bierce ; Garden City : Dover Publications, 1964.
  S. T. Joshi & David E. Schultz (kendastumerien. : A Much Misunderstood Man: Selected Letters of Ambrose Bierce ; Colombus : Ohio State University Press, 2003 .

Diwar-benn Ambrose Bierce
  Adolphe Danziger De Castro (1929) : Portrait of Ambrose Bierce ; New York : Beekman Books, 1974 
  Dennis Drabelle : The Great American Railroad War: How Ambrose Bierce and Frank Norris Took on the Notorious Central Pacific Railroad ; New York : St. Martin Press, 2012 
  Paul Fatout : Ambrose Bierce: The Devil's Lexicographer ; Norman : University of Oklahoma Press, 1951 
  Randall E. Floyd : The Good, the Bad, and the Mad: Some Weird People in American History ; New York : Barnes & Noble, 1999 
  Robert L. Gale : An Ambrose Bierce Companion ; Santa Barbara : Greenwood, 2001 .
  Mary Elizabeth Grenander : Ambrose Bierce ;  New York : Twayne Publishers, 1971.
  Carey McWilliams (1929) : Ambrose Bierce: A Biography ; Hamden : Archon Books, 1967 .
  Roy Morris : Ambrose Bierce – Alone in bad company ; Oxford : Oxford University Press, 1996 .
  Joe Nickell : Ambrose Bierce Is Missing and Other Historical Mysteries ; Lexington : University Press of Kentucky, 1991 .
  Don Swain : The Assassination of Ambrose Bierce: A Love Story ; New York : Hippocampus Press, 2016 .

Liammoù diavaez

  The Ambrose Bierce Site.
  The Ambrose Bierce Project.
  Dielloù The New York Public Library.
  Pennadoù kazetennerezh Ambrose Bierce.
  Barzhonegoù Ambrose Bierce.
  ''Project Gutenberg.
  Internet Movie Database.
  The Internet Speculative Fiction Database.
  LibriVox.
  Standard e-Books.
  Un incident au pont d’Owl-Creek e Wikisource.

 Notennoù 

Rummad:Skrivagnerien SUA